Posted by: oorgewig mamma | 2008/08/18
ek het u raad nodig asseblief. ek wil bitter graag swanger raak en die drs het niks gese nie maar ek voel ek is te swaar. ek weeg 107 kg. was al swaarder toe ek met my 1ste kind swanger geraak het. ek het van die begin van die winter af 10 kg aangesit. ek ovuleer ook nie meer nie en het sopas uitgevind dat ek sists op my eierstokke het. skuldklier en insulien en suiker vlakke is okay. drs toetse gedoen. ek wil so graag net die gewig verloor en wil nie op kits dieete gaan nie maar wil so graag vinnag ' n verandering in my lewe maak.
ek is besig om te kyk na daai eet vir volgehoue energie boeke met hul lae gi diete. eet slim en bly slank. ek wil weet of dit regtig werk en of ek net my tyd gaan mors? ek is opsoek na iets wat ek vir die hele familie en 2 jarerige kind kan gegee sonder dat elke een iets spesiaal moet kry. om my lewensstyl is vir my uiters belangrik maar ek soek net iets wat regtig werk en nie vrek duur is nie. kan u my raad gee asb?
Beste Oorgewig Mamma
Jy kan gerus die eet vir volgehoue energie en die lae-vet, lae-GI diëte probeer, want dit veroorsaak gewigsverlies en kan maklik vir die hele gesin gebruik word aangesien dit nie hele voedselgroepe uitsluit nie. Omdat jy haastig is, wil ek graag voorstel dat jy 'n kliniese dieetkundige spreek. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind. Die dieetkundige sal vir jou 'n individuele dieetvoorskrif uitwerk wat die oorgewig aanspreek en dus help met swanger word. Moenie oefening vergeet nie - doen elke dat vir ten minste 30 minute aërobiese oefening, soos flink stap in die vars lug. Dit stimuleer die metabolisme en help met gewigsverlies.